**ZMLUVA**

 **na výkon DDD služby**

uzatvorená v zmysle § 269 Obchodného zákonníka v znení neskorších predpisov

**Článok I.**

**Zmluvné strany**

1.Objednávateľ:

Obec Kochanovce ,Kochanovce 207,06601 Humenné

Zastúpený: Katarína Lászlóová, starostka

IČO: 00323144

DIČ : 2021232686

Bankové spojenie: Prima banka, a. s. pobočka Humenné

IBAN: SK85 5600 0000 0042 52364001

Podnikateľské oprávnenie:

2.Zhotoviteľ

 KA-LUX s.r.o.

 ul. Brestovská 13

 066 01 Humenné

Zastúpený: Ing. Kamila Vilčková, konateľka

IČO: 36481611

IČ DPH: SK2021686282

Bankové spojenie: Tatrabanka a.s. Humenné

IBAN : SK 77 1100 0000 00262455 1301

Podnikateľské oprávnenie: Obchodný register okresného súdu Prešov, oddiel Sro, vložka č. 13707/P

**Článok II.**

**Predmet a miesto plnenia**

2.1. Predmetom tejto zmluvy je dohoda zmluvných strán na vykonávanie Dezinfekcie a regulácie živočíšnych škodcov (dezinfekčnej, dezinsekčnej a deratizačnej služby (ďalej iba DDD služby)) v zmysle Zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov, v objektoch objednávateľa **: Denný stacionár** - **Kochanovce 206**

 pričom :

Dezinfekcia je ničenie choroboplodných zárodkov

Dezinsekcia je ničenie epidemiologických závažných alebo obťažujúcich článkonožcov

Deratizácia je ničenie epidemiologicky závažných hlodavcov alebo iných živočíchov

2.2. DDD služby vykoná zhotoviteľ v rozsahoch, objemoch a v cenách dohodnutých podľa tejto zmluvy, s využitím vlastných zamestnancov, vlastného technického vybavenia, vrátane nákupu, dovozu a aplikácie ochranných prostriedkov.

**Článok III.**

**Metódy a rozsahy služieb**

3.1. Preventívne metódy DDD služieb v objektoch objednávateľa budú vykonávané zhotoviteľom podľa bodu 3.3. zmluvy, v pravidelných termínoch apríl -máj .

3.2. Ohniskové metódy DDD služieb v objektoch objednávateľa budú po výzve objednávateľa vykonávané zhotoviteľom do 24 hodín od uplatnenia výzvy, v dobe mimo prevádzkových hodín objednávateľa, na základe samostatnej objednávky.

3.3. Prehľad pôdorysných plôch a dohodnutých DDD služieb :

|  |  |  |  |  |  |
| --- | --- | --- | --- | --- | --- |
| Identifikácia priestoru (podlažie, typ miestnosti alebo plochy) | Celková pôdorysná plocha[m2] | Plocha pre výkon dezinfekcie [m2] | Plocha pre výkon dezinsekcie [m2] | Plocha pre výkon deratizácie [m2] | Frekvencia[x/rok]apríl-máj |
| DS Kochanovce |  |  |  |  |  |
| kuchynka |  |  |  | cca12 | 1 |
| Spoloč.miestnosť |  |  |  | cca 30 | 1 |
|  |  |  |  |  |  |

**Článok IV.**

**Cena a platobné podmienky**

4.1. Cena za vykonávanie DDD služieb je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov.

4.2. Dohodnutá paušálna cena za jednorazový výkon :

|  |  |
| --- | --- |
| **Služba** | **Cena za službu v Eur****bez DPH** |
| **Deratizácia** | **50,00** |
| Dezinsekcia/na objednávku/ | Podľa druhu hmyzu a plochy |
| Dezinfekcia /na objednávku/ | podľa plochy |
| **Dopravné náklady** | **0,00** (2cesty tam a späť) |
| SPOLU:**SPOLU s DPH** | **50,00****60,00 Eur s DPH** |

4.3. Zhotoviteľ do 14 dní po ukončení služby ,doručí objednávateľovi faktúru, ktorej neoddeliteľnou prílohou bude protokol o vykonaní DDD služby.

4.4. Objednávateľ zaplatí zhotoviteľovi dohodnutú cenu v lehote splatnosti faktúry do 14 dní odo dňa doručenia faktúry.

4.5. Protokol o vykonaní DDD služby musí obsahovať:

* identifikácia dodávateľa
* identifikácia objednávateľa
* miesto a predmet služby
* použitý prípravok a formulácia
* termín realizácie, ukončenia a vyhodnotenie služby
* meno a priezvisko odborne spôsobilej osoby
* návrh na prijatie opatrení
* potvrdenie o prevzatí služby objednávateľom

4.6. Faktúra musí obsahovať:

* obchodné meno, sídlo, IČO, DIČ ,IČ DPH,IBAN objednávateľa a zhotoviteľa
* označenie faktúry a jej poradové číslo
* rozsah a predmet služby
* dátum vystavenia daňového dokladu
* dátum uskutočnenia zdaniteľného plnenia
* cena bez DPH za jednotku množstva a celkom
* sadzba DPH v % a výšku DPH celkom
* cenu vrátane DPH
* deň odoslania faktúry
* označenie peňažného ústavu, číslo účtu dodávateľa a smerový kód banky
* zmluvne dohodnutý dátum splatnosti

4.7. Ak faktúra nebude vystavená v súlade s touto zmluvou, objednávateľ je oprávnený v lehote splatnosti vrátiť ju zhotoviteľovi na prepracovanie. Vystavením a doručením novej faktúry začína plynúť nová lehota splatnosti a objednávateľ nie je v omeškaní so zaplatením faktúry.

4.8. V prípade omeškania objednávateľa so zaplatením faktúry je objednávateľ povinný zaplatiť zhotoviteľovi poplatok z omeškania vo výške 2,5 % z celkovej fakturovanej ceny za každý deň omeškania.

4.9. Za deň splnenia peňažného záväzku sa považuje deň odpísania dlžnej sumy z účtu dlžníka v prospech účtu veriteľa.

**Článok V.**

**Povinnosti zhotoviteľa**

5.1. Zhotoviteľ sa zaväzuje vykonať DDD službu odborne, starostlivo a hospodárne.

5.2. Zhotoviteľ sa zaväzuje vykonať DDD službu iba s prípravkami určenými na tento účel.

5.3. Zhotoviteľ sa zaväzuje oznámiť začiatok výkonu DDD služby RÚVZ písomne, najneskôr 48 hodín pred jej začiatkom.

5.4. Zhotoviteľ sa zaväzuje, že všetci jeho zamestnanci budú pri vykonávaní DDD služieb dodržiavať povinnosti vyplývajúce zo všeobecne záväzných právnych predpisov, protipožiarnych a bezpečnostných predpisov.

5.5. Zhotoviteľ zodpovedá za likvidáciu vzniknutého odpadu.

**Článok VI.**

**Povinnosti objednávateľa**

6.1. Objednávateľ je povinný zabezpečiť sprístupnenie priestorov zamestnancom zhotoviteľa počas výkonu DDD služieb, vrátane ich povolenia vstupu do prevádzkovej budovy objednávateľa, ak je takéto povolenie potrebné.

6.2. Objednávateľ je povinný bezplatne poskytnúť zhotoviteľovi vodu a elektrickú energiu potrebnú pre výkon DDD služieb.

.

**Článok VII.**

**Odovzdanie, prevzatie, reklamácie**

7.1. Oprávnený odborný pracovník zhotoviteľa po ukončení DDD služby vyhodnotí úspešnosť použitej metódy DDD a vypracuje protokol. Obsah protokolu je uvedený v č. IV, bod 4.5. S obsahom protokolu zástupca zhotoviteľa preukázateľne oboznámi zástupcu objednávateľa.

7.2. Na účinnosť aplikovanej metódy dezinsekcie a deratizácie nie je možné uplatniť reklamáciu, ak službu DDD objednávateľ nevyužíva pravidelne, z dôvodu možnej rezistencie živočíchov.

**Článok VIII.**

**Spoločné a záverečné ustanovenia**

8.1. Zmluva nadobúda platnosť a účinnosť dňom podpisu zmluvy obidvoma zmluvnými stranami.

8.2. Zmluva sa uzatvára na dobu neurčitú.

8.3. Právne vzťahy osobitne neupravené touto zmluvou sa riadia podľa príslušných ustanovení Obchodného zákonníka a ďalších právnych predpisov.

8.4. Zmluvné strany sú povinné počas trvania zmluvy i po jej ukončení zachovať mlčanlivosť o dôverných informáciách a skutočnostiach, ktorých prezradenie tretím osobám by mohlo ktorejkoľvek zmluvnej strane spôsobiť škodu.

8.5. Akékoľvek zmeny a doplnky tejto zmluvy sú pre obidve strany záväzné len vtedy, ak boli vykonané vo forme písomného dodatku a podpísané štatutárnymi zástupcami zmluvných strán.

8.6. Zmluvné strany sa dohodli, že ktorákoľvek zo zmluvných strán je oprávnená zmluvu písomne vypovedať. Výpovedná lehota je mesačná a začína plynúť prvým dňom nasledujúcom po dni, kedy bola písomná výpoveď doručená druhej zmluvnej strane.

8.7. Zmluva je vyhotovená v dvoch rovnopisoch rovnakej právnej sily.

8.8. Zmluvné strany zhodne vyhlasujú, že si zmluvu pred jej podpísaním prečítali a že táto bola uzatvorená slobodne a vážne, nie v tiesni či za nápadne nevýhodných podmienok

V Humennom, dňa : 21.05.2020

 Objednávateľ: Poskytovateľ:

Katarína Lászlóová Ing.Kamil Vilčková

 staroskta konateľka